“હું, આયુષની મમ્મી છું. તે જન્મથી મૂક-બધિર છે. પ્રકૃતિની સમીપ રહેવું ખુબ ગમતું હોવાથી હું તેને વારંવાર દરિયા, જંગલ, પહાડોવાળા વિસ્તારમાં લઈ જાઉં છું. પણ, હવે તે મને પૂછે છે, મા, સમુદ્રનો અવાજ કેવો હોય, પંખીનો કલશોર કેવો હોય.. મને ક્યારે સાંભળવા મળશે આ બધા અવાજો? અને હું તેને રોજ આશ્વાસન આપુ છું, કે એક દિવસ તને અવાજ સાંભળવા મળશે.. પણ, એ દિવસ ક્યારેય આવતો નથી.. આજે પણ, તે એ જ વાતે રિસાઈ ગયો છે. હું એને કઈ રીતે કહું, કે આ પ્રકૃતિનો અવાજ એને ક્યારેય સાંભળવા નહિ મળે !”